tomron87/hebrew-wikipedia-sentences-corpus huggingface dataset:
ניהול תהליכים עסקיים הוא תחום ידע העוסק בפיתוח, ניתוח, מדידה, שיפור וייעול תהליכים עסקיים, ובמידה רבה גם בהפיכתם לאוטומטיים.
תהליך עסקי מורכב מאוסף של מרכיבים:
כך למשל בדיקת יכולות ספקים לספק פריט שחסר במחסן היא פעולה.
נתונים - תוצרי פעילויות הם מידע שעשוי לעבור לפעילות הבאה.
זרימה - מתאר את סדר ביצוע הפעילויות ואת ההתניות הקובעות סדר זה.
במילים אחרות מתאר את זרימת התהליך.
ניתן לתאר גם את זרימת הנתונים שלא בהכרח זהה לזרימת הפעילויות.
אירוע - התרחשותו עשויה להשפיע על זרימת התהליך.
דוגמה לסוג אירוע הוא אירוע זמן.
לדוגמה: אם בתהליך עסקי של ביצוע רכישה מספק נדרש אישור מנהל תוך יום אחד ובפועל לא ניתן אישור כזה מתרחש אירוע זמן.
התוצאה עשויה להיות ביטול התהליך.
מונח אחר המתאר חלק מהתהליך הוא תת-תהליך.
תת-התהליך מורכב ממספר פעילויות שביחד מהוות חלק מוגדר מהתהליך.
כך למשל בתהליך המטפל בשלושה מסמכים, יכול תת-התהליך לכלול את כל הפעילויות המטפלות באחד מהמסמכים.
בארגון עשויים להתבצע במקביל מספר מופעים של אותו תהליך, דוגמה: טיפול במספר בקשות של אנשים שונים לקבל למשכנתה.
הבחנה עיקרית היא בין שני סוגי תהליכים: ממוחשבים ואנושיים:
תהליכים ממוחשבים הם תהליכים אוטומטיים ללא התערבות אדם.
כל הפעילויות מפעילות מערכות ממוחשבות.
תהליכים אנושיים הם תהליכים המחייבים פעילות לא ממוחשבת של אנשים שרק לאחר ביצועה, היא מסומנת במערכת הממוחשבת ומתבצע המשך התהליך.
כך למשל בתהליך של מתן משכנתה, עשוי להידרש זיהוי הערבים באמצעות התייצבותם בפני פקיד והצגת מסמך מזהה.
לאחר שכל הערבים התייצבו וזוהו, הפקיד מזין אישור למערכת הממוחשבת.
במידה שלא זוהו או לא ענו על תנאים נדרשים, עשוי הפקיד להזין למערכת הממוחשבת דחייה במקום אישור.
טווח התהליך עשוי להיות פנימי למחלקה בארגון, כלל ארגוני או חוצה ארגונים.
לדוגמה תהליך של ניהול מלאי חוצה גבולות של ארגונים.
התהליך כולל פניה לספקים חיצוניים וביצוע פעילויות ביחס לפריטים בתוך ארגון הספק (בדיקת זמינות פריטים, לחישוב עלות פריטים, חישוב זמן עד הספקה וכיוצא בזה).
תהליכים מסוג Micro processes הם בעלי טווח מוגבל יחסית.
תהליכים אלה מתבצעים ברמת עמדת המשתמש.
איור מספר 1 מתאר את מחזור החיים המתואר המנוהל באמצעות כלי BPM.
מחזור החיים מורכב מהשלבים הבאים:
תכנון - בשלב ה-Design מבוצע ניתוח ותכנון המודל העסקי.
מידול - בשלב זה נבנה מודל של התהליך.
המודל הוא יצוג גרפי של התהליך המתאר את רצף הפעילויות העיקריות המרכיבות את התהליך.
את המודל בונים אנשי עסקים, שאינם מומחי מחשוב.
מערכות המחשוב מהוות רק כלי טכני נוח לבניית והצגת התהליך.
בשלב זה עשויות להתבצע מספר איטרציות, על מנת לבנות תהליך מתאים לארגון.
אחד האמצעים לבניית התהליך המתאים הוא שימוש בסימולציה של ביצוע התהליך.
במהלך ביצוע הסימולציה ניתן לעקוב אחר סדר ביצוע התהליך.
הכלים המשמשים לביצוע שלב זה נקראים כלי BPA.
ביצוע - בשלב זה במחזור החיים מתבצע התהליך בפועל בסביבה הממוחשבת.
לצורך כך מפתחים תוכניתני מחשב קוד תוכנה להרצת התהליך.
הקוד מבוסס על המודל שפותח בשלב הקודם.
בשנים האחרונות נוספו לכלי הפיתוח הנפוצים לניהול תהליכים עסקיים גם פלטפורמות פיתוח:
פלטפורמות פיתוח Low Code: אלו מקטינות את הזמן והמאמץ הנדרשים מהתוכניתנים, בעשותן שימוש חוזר במודולים כתובים מראש המממשים פונקציונליות מסוימת.
פלטפורמות פיתוח No Code: אלו עושות שימוש רדיקלי אף יותר בהפשטה ושימוש באובייקטים מוכנים מראש לבניית תהליכים, תוך שימוש בכלי פיתוח ויזואליים במקום קידוד.
פלטפורמות אלו מאפשרות בניית תהליכים על ידי המשתמש העסקי, ללא צורך בתכנות.
אופטימיזציה - בשלב זה נעשים שיפורים בתהליך.
לשיפור התהליך קיימים שלושה מקורות: 1. מדידות ודיווחים של ביצוע התהליך, 2. שינוי בצרכים העסקיים של הארגון, 3. תובנות של מומחים עסקיים המוצאים אפשרויות למענה על הצרכים העסקיים באמצעות תהליך משופר.
תוצרי שלב זה הם רעיונות והצעות לשיפור התהליך.
יש המחלקים שלב זה לשני שלבים: שלב המעקב והמדידות, שהכלים המרכזיים לביצועו הם כלי ניטור פעילות עסקית (BAM) ושלב של ביצוע אופטימיזציה, שדיווחי BAM ודיווחים היסטוריים הם הבסיס לביצועו.
ההצעות לשיפור התהליך הן קלט לשלב התכנון, בו מתבצע ניתוח ותכנון מחודש של התהליך.
לאחר הניתוח והתכנון מתבצע שוב מחזור החיים.
המעבר בין המודל לקוד לביצוע מבוצע על ידי רוב כלי ה-BPM וכלי BPA באמצעות Round Tripping.
בשיטה של Round Tripping מהמודל אפשר לייצר באופן אוטומטי "שלד" של קוד ביצוע אותו "מעבה" תוכניתן ומהקוד ניתן לייצר את המודל.
אוטומציה של המעבר מקוד למודל מונעת טעויות במעבר משלב לשלב ומקצרת את משך הזמן לייצור קוד ממודל ולייצור מודל מקוד.
Round Tripping אינה הגישה היחידה למעבר בין מודל לקוד ובחלק מכלי ה-BPM המודרניים מיושמות גישות אחרות.
קיימות בתחום תוכנות תשתית המתאורת ומבצעות תהליכים עסקיים באמצעות מחשב.
השימוש במודל ממוחשב של התהליך העסקי מאפשר לאנשי עסקים שאינם מומחי מחשוב לקבל תצוגה גרפית של התהליך מראשיתו ועד סופו.
ראיית התהליך כולו מאפשרת שיפור התהליך ומחברת בין אנשי העסקים לבין מומחי המחשוב.
התוכנה מיועדת למחשב תהליכים בתוך ארגון ותהליכים החוצים את גבולות הארגון לארגונים אחרים.
לדוגמה תהליך של חיתום פוליסה בחברת ביטוח יכול להיות מורכב מפעילויות הבאות:
פניה של המבוטח לסוכן הביטוח
הצגת מסלולי ביטוח שונים למבוטח על ידי הסוכן
בחירת מסלול על ידי המבוטח
מילוי פרטים בטופס על יד המבוטח או הסוכן
הזנת הפרטים למערכת הממוחשבת של סוכנות הביטוח
שליחת הבקשה באמצעים ממוחשבים לחברת הביטוח
ביצוע תהליכי ביטוח משנה באמצעות חברות ביטוח אחרות
ברמה הבסיסית של שימוש ב-BPM מנסים לבצע את התהליך כפי שהוא על ידי מחשובו באמצעות תוכנת BPM.
ברמות מתקדמות יותר המטרה היא להפיק תועלות עסקיות מהותיות מעבר למחשוב התהליך בהיבטים הבאים:
זמישות (Agility) - זריזות וגמישות בביצוע שינויים בתהליכים בהתאם לשינויים בצרכים העסקיים.
בהקשר זה קיים קשר הדוק בין BPM ל-SOA, משום שארכיטקטורת SOA מאפשרת קלות בהפעלת ושינוי שירותים או מערכות המרכיבים את התהליך.
מימוש שינוי ארגונים לארגונים ממוקדי לקוח (Customer Centric) - מטרה עסקית של ארגונים רבים היא מעבר מארגון ממוקד מוצרים לארגון ממוקד לקוח.
שינוי תפיסתי זה מחייב שינויים דרסטיים בתהליכים ארגוניים, למשל: הוספת תהליכים המטפלים בפעילויות של לקוחות, תהליכים המנתחים התנהגות לקוחות וגוזרים מהם פעילויות שיווקיות של הארגון.
כלי BPM מאפשרים מימוש מעשי של שינוי ארגוני זה.
חדשנות והמצאתיות (Innovation) - כפי שהוכח כבר בעבר, להמצאת תהליך או חלק מתהליך שונה מהקיים עשויות להיות השלכות גדולות על עסקיה של חברה.
דוגמה קלאסית (לא ממוחשבת) לכך היא מעבר לתהליך של הרכבת מכונית בתפיסת סרט נע בחברת פורד ב-1913. כתוצאה ממעבר זה, התקצר משך הרכבת מכונית מכ-750 דקות לכ-90 דקות.
עובדים בעלי מומחיות וידע במהות העסקית ובתהליכים העסקיים, עשויים לנצל את הנראות (Visibility) של תהליכים כאשר הם ממוחשבים באמצעות BPM ולתכנן תהליכים חדשניים באמצעות יצירת מודל בכלי BPA ולנסות אותם באמצעות סימולציה ממוחשבת.
ארכיטקטורה - למודל הקלאסי של שלוש שכבות: נתונים (Data), לוגיקה עסקית (Business Logic) ו-ממשק משתמש (User Interface).
במודל זה התווספה שיכבה של תהליכים.
ההפרדה בין שכבת הלוגיקה העסקית ושכבת התהליכים מאפשרת גמישות וקלות שינוי תהליכים, משום שאפשר לבצע שינויים בשכבה זו מבלי להשפיע על שכבת הלוגיקה העסקית.
פתרונות BPM מבוססים על מודל 4 שכבות זה.
התאוששות מתקלות - סוגיה טכנולוגית חשובה היא התאוששות מתקלות.
מימוש BPM מבוסס על שילוב (Orchestration) של מערכות ממוחשבות שונות ולכן תהליך במקרים רבים כולל ביצוע של יותר מטרנזקציה אחת.
כתוצאה מכך לא ניתן ליישם מנגנונים המבטיחים שלמות נתונים בטרנזקציה.
מנגנונים אלה המבוססים על Commit במקרה של ביצוע תקין ועל Rollback במקרה של התרחשות תקלה.
בהקשר של BPM, עשויים מנגנוני פיצוי או בלעז Compensation לתת פתרון חלקי.
כך למשל במקרה של ביצוע תהליך עם נתונים שגויים, ניתן לבצע Compensation באמצעות ביצוע טרנזקציות מנוגדות, שלמעשה משחזרות את הערכים המקוריים.
מנגנוני ניהול - תהליכים אנושיים מחייבים מנגנוני ניהול שכלי ה-BPM צריך לתת להם מענה טכנולוגי.
מנגנונים אלה כוללים ניהול של:
תפקידים (Roles) - הקצאת אחראי או אחראים לביצוע פעילות ידנית או פעילויות ידניות במופע מסוים של ביצוע התהליך.
מטלות של אדם (To Do List) - הפעילויות שמישהו צריך לבצע כולל עדיפויות ולוחות זמנים.
התראות - התראות לאחראי על התרחשות אירועים המשפיעים על אופן ביצוע התהליך.
ניהול - סטטוס מופעים שונים שבאחריות עובד או למנהלים ריכוז סטטוס מופעים שבאחריות הכפופים להם.
WS-BPEL הוא סטנדרט לביצוע תהליכים באמצעות שילוב (Orchestration) של Services.
סטנדרט זה הוא אחד מהסטנדרטים של Web Services.
הסטנדרט עוסק בתהליכים ממוחשבים, אינו מטפל בתהליכים אנושיים ואינו מטפל בשלב בניית המודל במחזור החיים.
הסטנדרט מאפשר מימוש תהליכים באמצעות שפת תסריטים (באנגלית Scripting Language).
זהו סטנדרט של ארגון הסטנדרטים OASIS.
הסטנדרט מטפל גם בתהליכים אוטומטיים וגם בתהליכים אנושיים.
סטנדרט זה של OMG מאפשר שימוש אחיד בסמלים גרפיים המתארים מרכיבים שונים של תהליך, כגון: פעילויות, זרימת תהליך, זרימת מידע ואירועים.
בשנת 2008, BPMN נחשב לסטנדרט המוביל בתחום של מידול תהליכים.
BPMN כולל מרכיב המאפשר חילול אוטומטי של קוד WS-BPEL מהמודל שנוצר באמצעותו.
במרבית המקרים ניתן לחולל קוד WS-BPEL ממודל BPMN, אולם בדרך כלל לא ניתן לבנות באופן אוטומטי מודל BPMN מקוד של WS-BPEL.
(XML Process Definition Language (XPDL הוא סטנדרט התומך גם בבניית מודל וגם בביצוע קוד.
סטנדרט זה מבוסס על XML ומשתלב עם BPMN טוב יותר מאשר WS-BPEL.
BPMS Business Process Management suites - חליפה שכוללת את תכנון התהליך, אקטיבציה (משלוח משימות, אפשרות מילוי טפסים וכדומה), אינטגרציה למערכות מחשב, ממשק משתמש, BI מחוונים ניהוליים (דשבורדים).
אחד השימושים הנרחבים ביותר במערכות BPM הוא בתוך מערכות Enterprise Resource Planning.
במקרים אלה השימוש העיקרי ב - BPM הוא לניהול תהליכים הקשורים לנתונים המנוהלים במערכות ERP (כספים, לקוחות, מלאים, מכירות, רכש, עצי מוצר וכדומה).
בדרך כלל מערכות אלה לא מאפשרות משלוח מספר משימות במקביל כתוצאה מטריגר אחד.
כדי לעקוף בעיה זאת משתמשים ביכולות ה-ERP שכוללות ניהול סטטוסים וחוקים עסקיים.
מערכות BPM עצמאיות הן בדרך כלל ווביות/ אינטרנטיות ובעלות יכולת ממשק חזקה למערכות מחשב אחרות בארגון.
הקישור מבוצע בדרך כלל בעזרת Web Services.
ניהול צי רכב הוא תפקיד נפוץ בארגונים שמפעילים כמות ניכרת של אמצעי תחבורה ("צי רכב"), לשם תפעול ובקרה יעילים של צי הרכב.
זוהי משימה מרכזית בחברות שינוע, ומשימה חשובה בארגונים שבהם השינוע הוא מרכיב חשוב בפעילות, כגון תעשיית מזון, צבא ועוד.
בישראל, על פי תקנות התעבורה מחויב כל ארגון שלו מעל 20 כלי רכב כבדים (אוטובוס, מונית, רכב מסחרי, או רכב עבודה שמשקלם הכולל המותר עולה על 3,500 ק"ג) או 40 קלים (רכב נוסעים פרטי, רכב עבודה, או רכב מסחרי שמשקלו הכולל המותר עד 3,500 ק"ג) במינוי "קצין בטיחות בתעבורה" מוסמך.
בקרה ואיתור צי - כיום ניתן לביצוע על בסיס GPS המאפשר בקלות איתור כלי הרכב ומעקב אחר נסיעתם.
דוחות - הפקת דוחות תקופתיים על ביצועי הצי.
התראות - הודעות על חריגות מהירות, תחילת נסיעה, תקלות שונות וכו'.
בקרת תחזוקה כוללת באמצעות מעקב אחרי טיפולים.
כרטיס רכב משמש לניהול טיפולים, מבחני רישוי וביטוחים תוך מתן דגש להיסטוריית טיפולים, תיקונים ותאונות שעבר הרכב.
כרטיסי לקוח - כרטסת הנבנית על פי רשימת הלקוחות על מנת לטפל בהם בצורה אישית ולאפשר תקשורת בינם לבין הנהג המבצע את המשימה.
בניית משימות - תכנון רשימת המשימות היומיות.
תרשים (גאנט) לו"ז משימות - תרשים המראה את פריסת וקצב התקדמות המשימות היומיומית.
אחד הפתרונות המקובלים בחברות גדולות שלהן ציי רכב, היא השארת הבעלות על צי הרכב בידי חברות ליסינג, כך שמינוי והעסקת קצין הבטיחות בתעבורה וניהול צי הרכב מושאר ביד חברת הליסינג.
בעולם ניהול הצי הכבד קיימים פתרונות ואמצעים רבים לניהול.
אחת הדרכים המקובלות היא שימוש בתוכנות כגון: תוכנת ניהול צי, תוכנה לבניית משימות, תוכנת איתור ודוחות (כגון GPS), מעקב אחר הדוחות מהדלקנים ועוד.
ניהון שוקי (ביפנית: 日本書紀 – דברי ימי יפן), או ניהונגי (日本紀), הוא הספר השני העתיק ביותר בהיסטוריה של יפן הקלאסית.
זהו ספר מפורט ומסוגנן יותר מקוג'יקי, העתיק ממנו, והוא משמש כלי חשוב בידי היסטוריונים וארכאולוגים, מפני שהוא מתאר בפירוט את כרוניקות יפן העתיקה, אם כי החלק הראשון שלו נחשב בעיקר מיתולוגי.
הספר נערך על ידי הנסיך טונרי, בנו של הקיסר טמו, ב-720, ובסיוע יסומארו פוטו נו אסון.
הספר נפתח בתיאור מיתוס הבריאה היפני ושבעת הדורות הראשונים של יצורים אלוהיים, וממשיך בתיאור מיתוסים ואירועים היסטוריים עד המאה ה-8. מקובל שהחלק האחרון, שבו תיאור תקופת שלטונם של הקיסרים טנג'י, טמו וג'יטו, הוא תיאור היסטורי מהימן.
הספר מתמקד במעלותיהם של קיסרי יפן הטובים, ובמגרעותיהם של אלה הפחות טובים, וסוקר גם קשרים דיפלומטיים עם מדינות אחרות.
הוא כתוב בסינית קלאסית, כשם שהיה נהוג במסמכים רשמיים באותה עת.
קוג'יקי, לעומתו, כתוב בשילוב של סינית ושל תעתיק פונטי של יפנית (בעיקר עבור שמות ושירים).
ניתן ללמוד על תהליך איסוף הסיפורים באמצעות ניתוח הסגנון שבו נכתב כל פרק.
אף על פי שהטקסט כולו נכתב בכתב סיני, ניתן להבחין בין טקסטים שערכו כותבים יפנים, לבין טקסטים שנכתבו על ידי דוברי סינית כשפת אם.
ניהון שוקי מתבסס על מסמכים עתיקים יותר, בעיקר על מסמכים שנשמרו בארמון הקיסר החל מהמאה ה-6. הוא מכיל אף מסמכים וסיפורים שנשלחו משבטים שונים ברחבי המדינה ששירתו את החצר הקיסרית.
עם המסמכים עליהם מתבסס ניהון שוקי נמנים טנאוקי וקוקי, המוזכרים בטקסט ואשר נכתבו על ידי הנסיך שוטוקו וסוגה נו אומקו, אולם אלה אבדו בשרפה ב-645.
בתיאור יחסי החוץ, ניתוח טקסטואלי מעלה שהכותבים היפנים התבססו על מספר מסמכים שכתבו מלומדים קוריאנים מממלכת פקצ'ה שעברו ליפן, וזה עולה מהשימוש בשמות מקומות ובשמות מלכים בשפת פקצ'ה.
החלק הראשון של ניהון שוקי, החל בתאריך ההיסטורי של יסוד יפן ב-660 לפנה"ס וכלה ברשימת הקיסרים הראשונים, הוא אגדי או מיתולוגי.
עם זאת, אין זה אומר שהדמויות המופיעות בו לא היו קיימות, אלא שאין בנמצא מספיק מקורות על מנת לבסס את המידע כאמת.
תקופות השלטון של קיסרים אלה, או מלכים, שכן יפן הייתה אז ממלכה, אינן ודאיות, וסביר שהמחברים הגזימו במניין שנותיהן על מנת להדגיש את המוצא העתיק של המשפחה הקיסרית, ולתת להן משמעות נומרולוגית.
למשל, שנת היסוד 660 לפנה"ס נבחרה, ככל הנראה, מכיוון שבלוח השני הטאואיסטי שנה זו היא שנת "שין-יו", או שנה המתאימה להפיכות.
מחברי ניהון שוקי קבעו ששנת 600 לספירה היא שנת הפיכה גם כן בעקבות הרפורמות של הנסיך שוטוקו, ומכיוון שהלוח הטאואיסטי פועל ביחידות זמן בנות 21 מחזורים בני שישה חלקים, ספרו המחברים 1260 שנה לפני השנה 600 והגיעו לשנת 660 לפנה"ס.
בפרק הרביעי של ניהון שוקי מופיעים שמונה מלכים רק במניין שנות חייהם ושלטונם, שנת הפיכתם ליורשי עצר, שמות פילגשיהם ומקום קבורתם.
מלכים אלה נקראים "קֶשי האצ'ידאי" (欠史八代, שמונה דורות ללא היסטוריה) מכיוון ששמם לא נקשר באגדות ובסיפורים.
ייתכן שמלכים אלה נוספו לחיבור על מנת למלא את החלל בין המלכים האמיתיים לג'ימו, הקיסר הראשון של יפן.
ניהונג'ינרון (ביפנית: 日本人論, מילולית: תאוריות אודות היפנים) הוא סוגה של תאוריות המתמקדות בזהות הלאומית והתרבותית של יפן.
הסוגה מקיפה מגוון נושאים בתחומי סוציולוגיה, פסיכולוגיה, היסטוריה, בלשנות, פילוסופיה, ואפילו מדע.
הסוגה פופולרית ביפן ונכתבת בעיקר על ידי יפנים.
המושג עצמו התפרסם לאחר מלחמת העולם השנייה, ונועד לתאר ספרים ומאמרים שעשו ניסיון לנתח, להסביר או להגן על השוני בין החברה היפנית לחברות אחרות, בעיקר מאירופה ומארצות הברית.
מקורות אלו חולקים השקפה כללית בנוגע למה מייחד את יפן, והשקפה זו נקראת ניהונג'ינרון.
אף על פי שהניהונג'ינרון זכה לפרסום לאחר המלחמה, הרעיונות העומדים בבסיסו מקורם בתקופות שלפניה.
תאוריות אודות הזהות היפנית החלו לצוץ במהלך תקופת אדו והביאו להבנה חדשה של ה"יפניות", שהייתה משותפת לכל תושבי המדינה, ללא קשר למעמד חברתי.
בעקבות לחץ צבאי ודיפלומטי התמוטטה השוגונות האחרונה במחצית השנייה של המאה ה-19, הקיסר מוצוהיטו הפך לשליט המדינה וסיים את תקופת הבידוד הארוכה בה הייתה נתונה יפן.
יפן פתחה את נמליה והחלה לסחור עם מדינות אחרות, ומנהיגיה שאפו לערוך רפורמות שיסייעו למדינה להתאים עצמה לרוח הזמן.
סין איבדה את מקומה המסורתי כמודל לחיקוי, ואותה החליף העולם המערבי, אך בעוד היחסים עם סין היו חד-צדדיים, לפתע יכלו המשכילים והוגי הדעות היפנים לקרוא את הכתבים המערביים אודות יפן והיפנים.
תגובתם של היפנים לדעות המערביות אודותיהם, שהיו רוויות בתחושות עליונות והתנשאות שהיו אופייניות לתקופה, עוררו דיון אודות הזהות הלאומית היפנית.
לאחר השלמת תהליך המודרניזציה והלמידה מהמערב, החלו היפנים לשוב ולהתמקד בזהותם שלהם, והחלו במקביל לפתח רגשות אימפריאליסטים עם עליית הקולוניאליזם.
תקופת טאישו התאפיינה בנטייה נוספת לכיוון המערב, אך בעקבות המשבר הכלכלי העולמי של 1929 החל המיליטריזם לצבור תמיכה, בעוד אידאולוגיות לאומיות מנעו כל ניסיון התקרבות נוסף למערב.
לאחר התבוסה במלחמה, ועם סיום תקופת הכיבוש נהנתה יפן מתקופת שגשוג כלכלי ארוכה, שנמשכה עד שנות ה-90. בתקופה שלאחר המלחמה שבו ועלו תאוריות אודות ייחודיות היפניות, אך אלה נתקלו לעיתים בביקורת.
קשה לומר האם התאוריות אודות היפנים, שנהגות תחת הדמוקרטיה היפנית, הן תהליך טבעי של חיפוש זהות לאומי, או שמא הן נשענות על האידאולוגיות הלאומניות שרתמה הממשלה היפנית בתקופה שלפני המלחמה לטובת התפשטות אימפריאלית.
עם זאת, ייתכן שהשמדת סמלים יפנים לאומיים והמהלומה הפסיכולוגית שגרמה התבוסה במלחמה הביאו להופעת הניהונג'ינרון, על אף מקורותיו המוקדמים, וייתכן שהוא משקף את הרגשות הלאומיים ביפן, לפי רוח התקופה.
מיד לאחר המלחמה, נערך הדיון בניהונג'ינרון בהקשר שלילי, וערכי הפיאודליזם שהזכירו את האימפריה היפנית, נחשבו מכשולים בשיקום המדינה הדמוקרטית החדשה.
בשנות ה-60 הכירו הוגי הניהונג'ינרון בחשיבות ההיסטורית של יפן, והחלו לבקר ערכים מסוימים של החברה המערבית, לעומת ערכים ראויים בחברה היפנית.
בשנות ה-70, במקביל לשגשוג הכלכלי, החלו הערכים הפיאודלים להופיע באור חיובי, המייחד את יפן משאר מדינות העולם, והמאפשר לה לשגשג.
הגזע היפני הוא ייחודי, ואין שני לו.
ייחודיות זו נובעת מהעובדה שהגזע היפני התפתח על אי המבודד מהתהפוכות החברתיות שהיו נפוצות ביבשת אסיה.
בנוסף, יש לאיי יפן אקלים משלהם, המתחלק לארבע עונות, שבתורו משפיע על ההתנהגות האנושית.
לפיכך, הטבע האנושי ביפן הוא המשכו של הטבע עצמו.
בשל בידודם של האיים, לשפה היפנית יש מבנה דקדוקי ותחבירי ייחודי, הגורם ליפנים לחשוב לפי תבניות מחשבה מסוימות, השונות מכל מקבילותיהן בעולם.
בנוסף, הניהונג'ינרון מעלה טענה לפיה גם אם אדם זר מסוגל לדבר יפנית באופן שוטף, הוא עדיין לא יכול לחשוב כמו יפני, וישית על השפה את הרקע של שפת האם שלו, בהתאם להיפותזת ספיר-וורף.
בפסיכולוגיה היפנית, השואבת מן השפה, בולט רגש ההסתמכות על אחרים, או תלות (甘え), שיוצר סוג ייחודי של מערכת יחסים אנושית, בה הגבולות בין ה'עצמי' וה'אחר' מטושטשים וגמישים.
המבנה החברתי היפני מעצב את הקשרים הבין-אישיים לפי מודל של משפחה, המתאפיין ביחסים אנכיים, ביחסים בין חברי המשפחה, וביחסי הורים-ילדים.
בהתאם לכך, אדם אינו יכול להיחשב לבדו, אלא תמיד יהיה חלק מקבוצה.
ניהול עצמי של בתי ספר הוא תפיסה ניהולית-חינוכית שבבסיסה מתן אוטונומיה וסמכות לבית הספר.
תפיסה ניהולי זו מאפשרת לבית הספר לפעול כארגון עצמאי, הן בהיבט הפדגוגי, הן בהיבט הארגוני, והן בהיבט הכלכלי.
ההנחה היא כי אלו יתרמו משמעותית לשיפור ההישגים והאקלים החינוכי.
משנת הלימודים תשע"ב מיושם במשרד החינוך, בהובלת המינהלת לניהול עצמי, מהלך להעברת בתי הספר היסודיים למודל ניהול עצמי.
המהלך כולל איגום של משאבים ממשרד החינוך ומהרשות המקומית באמצעות מודל של סל תלמיד, אשר מועבר לידי בית הספר על ידי הרשות המקומית.
ניהול עצמי (עבודה) מבטא מהלך המכוון ביזור בתוך מערכת החינוך ולצמצם את ההשפעות הבירוקרטיות על בתי הספר.
ניהול עצמי מכוון להגדיל את כמות הסמכויות הניתנות לבית הספר, כך שבית הספר יוכל ליישם את קבלת החלטות באורח עצמאי בתוך מסגרת של תכתיבים המוגדרים על ידי הרשות המרכזית".
יש קושי בהגדרת המושג ניהול עצמי, כי הגדרתו של המושג היא פונקציה של הקונטקסט הפוליטי והחברתי שבמסגרתו הוא מופעל .
המושג בית ספר בניהול עצמי מתייחס לתוכנית, או לפילוסופיה, שאומצו על ידי בתי ספר במטרה לשפר את הרמה הלימודית בבית הספר, וזאת באמצעות העצמה במשפט של המורים, ההורים ונציגי הקהילה, ושיתופם בקבלת החלטות.
קיימת מחלוקת הן לגבי פירוש המושג, הן ביחס לקבוצות אינטרס שיש לשתף בקבלת ההחלטות, הו ביחס לתחומי השיתוף והן ביחס למידת השיתוף.
בנייר עמדה שהוגש למנהל הכללי של משרד החינוך על ידי פרידמן.
י, חוקרים הציעו הגדרה של בית ספר בניהול עצמי, כלהלן:
"בית ספר בניהול עצמי מציב לעצמו מטרות חינוכיות, חברתיות ומנהליות ברורות, ובו המורים, התלמידים, ההורים והקהילה שותפים בקבלת ההחלטות, והמנהל והצוות חותרים בנחישות להגשמתן.
פדגוגיה והמינהל בבית הספר גמישים ומשתנים במשך הזמן בהתאם לצרכים ולמשאלות של השותפים השונים לתהליך החינוכי.
בית הספר עצמאי במידה רבה בהפעלת ניהול משאבי אנוש והמקורות הכספיים שלו, והמשאבים זמינים לאנשי הצוות, הרשאים להשתמש בהם בגמישות.
אקלים ארגוני בבית הספר פתוח ומבוסס על אוטונומיה ואמון.
בית הספר מדווח לרשויות המרכזיות על המטרות שהציב לעצמו, על האופן שבו הקצה את משאביו וקבע את סדר העדיפויות שלו, ועל התפוקות החינוכיות והחברתיות שלו".
תהליך של ביזור סמכויות מנהליות וחינוכיות מן המרכז לפריפריה.
בראש רשימת האפיונים הארגוניים המשותפים לבית הספר, כמערכת וקהילה, יש לציין שיתוף פעולה הדוק בין המורים בצוות בכל הקשור לעבודתם במוסד ובכל הקשור לקביעת מדיניותו ומטרותיו בכלל זה.
בבתי ספר אלה המורים מוסמכים, כפרטים וכקבוצות, לעצב את עבודתם ולבצעה בהתייחס למדיניות המוצהרת והכתובה של בית הספר.
שיתוף פעולה זה מגביר את תחושת האחריות המשותפת לעיצוב דמות החיים במוסד.
מספר חוקרים תומכים במסקנה שבתי ספר בעלי גישה מערכתית הגיעו להישגים טובים יותר בהשוואה לבתי ספר ביורוקרטים.
השינוי המרכזי בתפיסת תפקיד המורה מאופיין בהדגשת הפרופסיונאליות של המקצוע בתחומים של: פיתוח תפקידים שונים בעבודת בית הספר, מתן אוטונומיה למורים בקבלת החלטות הקשורות להוראה ודרישה מהמורים לקבל אחריותיות לתפקיד ברמה גבוהה ביותר.
לשתף את המורים בקבלת החלטות והכוונה ב"קבלת החלטות שיתופית" היא בדרך-כלל למעורבות של מורים בקביעה כיצד ינותב התקציב, מי יועסק במשרה, וכל סמכות אחרת שניתנה לבית הספר.
על פי רוב, בית הספר בניהול עצמי מכונן מועצה בית ספרית ובה נציגים של כל הציבור.
אופן הבחירה של המשתתפים ותחומי אחריותם משתנים מאוד ממחוז למחוז וכן בתוך המחוזות; יש מועצות המורכבות ממורים הנבחרים מכלל בית הספר, על פי כיתות או על-פי מחלקות, אחרות מורכבות מנציגי ועדות קיימות, בבתי ספר מסוימים המועצה כוללת את כל הסגל ובאחרים פשוט מחלקים את התקציב בין המורים
מאפייני בתי ספר בניהול עצמי
בית ספר בניהול עצמי ניחן במאפיינים הבאים:
יש לבית הספר סמכות אוטונומית לפתור את בעיותיו ולקבל החלטות ביחס לתקציבים, לתוכניות לימודים ולכוח אדם במסגרת קווי המדיניות שהמדינה קובעת.
על צוות בית הספר מוטלת האחריות והמחויבות להחלטות ולתוצאותיהן.
יש בבית הספר פורומים וועדות הפועלים במשותף להשגת מטרות בית הספר.
בית הספר מקיים ערוצי תקשורת רב כיווניים ופתוחים, שהם תנאי הכרחי לשיפור הכושר הארגוני.
סביבת בית הספר היא סביבה תומכת, התובעת מהצוות בבית הספר פתיחות, שקיפות, פשטות ויכולת ליישם כל שינוי מוצע.
בית הספר מפעיל מנגנונים של מדידה והערכה בחינוך פורמלי.
בית הספר בניהול עצמי בישראל
הנחת היסוד העומדת מאחורי הרעיון של בית ספר בניהול עצמי היא שמתן אוטונומיה לבית הספר מעניקה לו את היכולת להסתגל לסביבה המשתנה תדיר, להתחדש, להתייעל, להיות קשוב לצורכי התלמידים ולשאת באחריות לתוצאות והחלטותיו.
בדומה לכך אדם רואה במתן אוטונומיה לבית הספר כתנאי לקיום בית ספר בניהול עצמי, אחד המרכיבים של האפקטיביות הבית ספרית .
בית הספר בניהול עצמי בישראל צמח על רקע של מציאות משתנה שדרשה פתרונות לבעיות, כמו: הישגים לימודיים נמוכים, נשירה רבה של תלמידים מבתי ספר, פערים לימודיים בין קבוצות תלמידים, מורים מנוכרים ושחוקים, תחושת חוסר שביעות רצון מפעילותה של מערכת החינוך ומכך שבית הספר הקונבנציונלי לא השיג את מטרתו.
במקביל, התפתחו תאוריות בתחום המבנה הארגוני של בית הספר ובתחום הפרופסיה של ההוראה, וכל אלה יחד הביאו לקידום הרעיון של הקמת בית הספר בניהול עצמי
הגדרת משרד החינוך לבית ספר בניהול העצמי
משרד החינוך בישראל (1993) מגדיר את בית הספר בניהול עצמי כך:
"בית ספר במסגרת מערכת החינוך הממלכתי, אשר מידה ניכרת של סמכות ואחריות הועברה אליו, והוא נהנה מגמישות מרבית בשימוש במכלול המשאבים העומדים לרשותו, לשם שיפור וקידום הישגיו הפדגוגיים והחברתיים.
בית ספר בניהול עצמי פועל כארגון בעל מוקד שליטה פנימי, המקבל החלטות באשר למטרותיו וסדר העדיפויות שלו, במסגרת המדיניות הממלכתית מחד והצרכים המקומיים מאידך.
בית הספר מחויב למטרות שהגדיר, קובע ומתכנן את הדרכים להשגתן ואחראי לתוצאות.
בית הספר בניהול עצמי מקיים בקרה והערכה ומדווח על הישגיו ותוצאות פעילותו לשותפיו ולמערכת שהאצילה לו את סמכויותיו."
בשנת תשנ"ו החליטה הנהלת משרד החינוך והתרבות על הפעלת הניסוי של מעבר בתי ספר יסודיים לניהול עצמי.
הניסוי הופעל בתשעה בתי ספר בארבעה מחוזות של משרד החינוך: הצפון, חיפה, המרכז, והדרום.
ממצאי מחקרים בבתי ספר בניהול עצמי בארץ
ממצאי מחקרים בארץ מעלים כי:
ניהול בית ספר על-פי עקרונות הניהול העצמי גורם למורים לתפוס את עבודת המנהל ואת פעילות בית הספר ברמה אוטונומיה גבוהה.
ניהול בית ספר על-פי עקרונות הניהול העצמי מביא לידי תחושות האוטונומיה בקרב המורים בבית הספר.
תחושות האוטונומיה של המורים בבית הספר מעוררת בהם שביעת רצון
תוכנית עבודה מקושרת תקציבתוכנית העבודה הבית ספרית בניהול עצמי, תתבסס על מדיניות משרד החינוך ותוכנית הלימודים הרשמית, ותבטא יעדי חינוך מחוזיים, עירוניים וקהילתיים, תוך התייחסות לאופייה וייחודה של אוכלוסיית התלמידים, ההורים והמורים.
התוכנית תכלול יעדים מדידים כמותית ואיכותית ותקבע סף הישגי תפוקות לבית הספר בתחומים השונים.
לבית הספר ניתנת האפשרות לקבוע את סדרי העדיפויות תוך המרה בין סעיפי תקציב שונים.
זאת, למעט תקציב שכר ולמעט כספי תשלומי הורים.
בית הספר יוכל להעביר יתרות תקציב משנה אחת לשנייה.
בית הספר מקבל כספים ממשרד החינוך ומהרשות המקומית, כמו כן יכול בית הספר לקבל תרומות וחסויות מסחריות ותמיכה ממפעל הפיס.
בחלק מן המקרים בית הספר מתנהל כעמותה והוא מנוהל באמצעות ועד מנהל הכולל: מנהל בית הספר, מורים, נציגי הרשות המקומית, הקהילה וההורים.
בית הספר יתנהל כמשק כספים סגור, בעל מסגרת תקציבית שנתית כוללת.
משרד החינוך והתרבות יעביר לזכותו של בית הספר את מרב המשאבים המצויים בספר התקציב והמיועדים לתלמיד, למורה ולמוסד, וזאת באמצעות תקצוב התלמיד הבודד.
בית הספר ייהנה מתקציב כולל, המורכב מתקציבי שכר ותקציבי פעולות.
בית הספר רשאי להתקשר ישירות עם ספקים לרכישת מוצרים ושירותים.
הבעלות (משרד החינוך, הרשות המקומית, רשת חינוך או עמותה) תשתתף בנושאי ההצטיידות והשיפוצים, על פי מדדים מוסכמים.
תקציבי הפיתוח ימשיכו להיות מטופלים ומבוצעים באופן מלא על ידי הבעלות.
עקרונות בית הספר בניהול עצמי
ראיית בית הספר כמוקד קבלת ההחלטות ביחס להתנהלותו כולל באחריות לפעולותיו.
מידה של אחריותיות (accountability ) למנהל בית הספר וצוות בית הספר ביחס להישגי תלמידיו בתחום החינוכי והלימודי .
קידום עבודת הצוות של סגל בית הספר.
התאמת תוכנית עבודה שנתית מותאמת לצורכי בית הספר ותלמידיו.
איגום כלל המשאבים הבית ספריים במסגרת תוכנית העבודה.
קיום הערכה ומשוב בית ספרי וחוץ בית ספרי.
חיזוק השותפות בין משרד החינוך העירייה ובית הספר.
הגברת העצמאות של בית הספר בניהול התקציב.
היתרונות של בית הספר בניהול עצמי
המעבר לניהול עצמי מיועד לשפר את הישגי התלמידים ולהבטיח את התנאים להצלחתם.
המנהל והמורים נוטלים אחריות אישית ומקצועית להישגי התלמידים (בלועזית: ACCOUNTABILITY).
בתי-הספר יפתחו מאפיינים ייחודיים בהתאם לחזון למטרות ולתוכניות הפעולה הפרטניות לכל מוסד ומוסד.
כל זאת במסגרת הכללים הנהוגים במערכת החינוך הכוללת בישראל.
השיטה מאפשרת לבית הספר לקבל החלטות בזמן אמת.
נוצרים תנאים לעידוד והמרצה של מנהיגות חדשה בכל הרמות ובכל תחומי הפעולה וכן אפשרות לסגנון ניהולי, יזמי ואוטונומי המאפשר פתיחת "צווארי בקבוק" לטובת התלמידים, בטווחי זמן קצרים.
המעבר לניהול עצמי מאפשר חיבור בין סמכות לבין אחריות.יתרונות פדגוגיים : יסוד חשוב בניהול העצמי מגדיר את מנהל בית הספר וצוות מוריו כמומחים בתחומם ובעלי יכולת קבלת החלטות באשר לשיפור הלמידה וטיוב ההוראה.
ניהול עצמי מאפשר צמיחה והתפתחות מקצועית של כל ממלאי התפקידים בבית הספר ושל אלה המלווים אותם בתפקידי פיקוח במשרד החינוך וברשות המקומית.
הנחת היסוד של השיטה גורסת כי המנהלים והמורים קרובים לתלמיד ובידיהם היכולת לאבחנה צרכיו באופן המיטבי ובידם להחליט על הצעדים והתוכניות הפדגוגיות הנדרשות.
האצלת סמכויות ישירות לבתי-הספר, תאפשר מיקוד ישיר של התכנון הפדגוגי בצרכי התלמיד והכתה.
ישתפר הביטחון העצמי של חברי הצוות, הואיל ותוענק תחושת בעלות לכל אחד ממלאי התפקידים.
השיטה מאפשרת הגברת שביעות הרצון והערכה של ההורים והקהילה כלפי הצוות.יתרונות כלכליים''' : הקצאת התקציב על פי נוסחה פומבית שוויונית.
השיטה תביא לניצול מלא של השקל לצורכי התלמיד ובית הספר.
מתאפשרת גמישות בהמרה בין סעיפי תקציב (למעט בכספי הורים).
יוגבר הקשר בין תכנון פדגוגי לניצול תקציבי ללא התחשבות ב"צבע הכסף".
תקטן עלות רכישת מוצרים ושירותים לתלמידים, כתוצאה מביצוע תשלומים ישירות לספקים באמצעות תקציב בית הספר.
תינתן האפשרות להעביר יתרות תקציב משנה אחת לשנייה.
השיטה מעודדת חיסכון והתייעלות תקציבית והסבתו ליעדים פדגוגיים.
התכנון התקציבי הכולל של המוסד יעשה באופן עצמאי בכל בית ספר וייגזר מן היעדים שיקבע המוסד לעצמו.
ניהול תנועות הוא עיבוד ממוחשב המחולק ליחידות לוגיות של פעולות הנקראות: תנועות .
לרוב מבוצע ניהול תנועות באופן מקוון.
ניהול תנועות מבוצע באמצעות תוכנה ייעודית הנקראת: מוניטור ניהול טרנזקציות .
תנועה (טרנזקציה) היא יחידת עיבוד לוגית בעלת משמעות עסקית, למשל: ביצוע פעולה בחשבון בנק, שחרור מטען סחורות מהמכס, הזמנת ספר מחנות ספרים וכדומה.
כל טרנזקציה היא יחידה שלמה המתבצעת במלואה או אינה מתבצעת כלל.
ניהול תנועות מבוסס על תשתיות תוכנה ותשתיות חומרה ועל יישום מחשב.
תשתיות תוכנה חשובות במיוחד בעיבוד תנועות הם מוניטורי טרנזקציות ומסדי נתונים.
יישום המחשב מורכב מרכיבי תוכנה שכל אחד מהם מטפל בתנועה.
מוניטור הטרנזקציות מספק מסגרת כוללת לניהול התנועות.
ניהול תנועות מעוצב באופן המיועד לשמור את האינטגרטיביות של תנועה, כלומר: תנועה מתבצעת בשלמותה או אינה מתבצעת כלל.
המשמעות של שלמות ביצוע תנועה היא עדכון כל הנתונים המשתנים בה או אף נתון שצריך להשתנות בה.
הנתונים נמצאים במסד נתונים או בקבצים.
תנועה עשויה לעדכן מספר קבצים, מספר מסדי נתונים או מספר מסדי נתונים ומספר קבצים.
גם במקרה זה נדרשת שמירת שלמות הנתונים.
כך למשל תנועה של העברת כסף מחשבון בנק לתוכנית חיסכון, עשויה לעדכן בסיס נתונים של חשבונות בנק ובסיס נתונים אחר של תוכניות חיסכון.
תנועה מחברת מספר פעולות נפרדות לישות לוגית אחת.
ניהול תנועות צריך להבטיח שלמות של נתוני אותה ישות לוגית.
המטרות שמנסה מתודולוגיית ניהול תנועות להשיג הן:
הבטחת שלמות תנועה או שהיא מתבצעת בשלמותה או שהחלקים שבוצעו משוחזרים
עבודה במקביל של מספר רב של תנועות
זמני תגובה טובים ויציבים עבור משתמש קצה.
Rollback מבטיח שלמות נתונים של תנועה.
השימוש במושג הוא לרוב בהקשר של בסיסי נתונים אך הוא תקף גם בהקשר של נתונים שאינם מאוחסנים בבסיסי נתונים.
עם סיום תנועה מתבצעת פעולת Commit.
בפעולת ה-Commit נשמרים כל עדכוני ותוספות הנתונים שהתבצעו במהלך התנועה.
במקרה של כישלון בביצוע ה-Commit, משוחזרים כל בסיסי הנתונים שהיו מעורבים בתנועה למצבם לפני תחילת ביצועה.
Rollforward היא שיטה להבטחת שלמות טרנזקציות במקרה של תקלה בבסיס הנתונים המחייבת שחזור לגיבוי קודם.
בקובץ יומן ייעודי נרשמות התנועות.
לאחר שחזור בסיס הנתונים לגיבוי האחרון, מעובד היומן והתנועות מעודכנות לבסיס הנתונים.
כל התנועות נרשמות באופן המבטיח את שלמותן.
Compensation היא שיטה לשמירה על שלמות נתונים כשאין אפשרות לבצע Rollback.
הכוונה היא למשל לתהליכים עסקיים החוצים מערכות ומנוהלים באמצעות כלי Business Process Management, או למערכות בארכיטקטורה מוכוונת-שירותים או ל-Web Services.
סביבות מחשוב כאלה המבוססות על צימוד רפוי אינן תומכות ב-Rollback.
באמצעות Compensation אפשר לשחזר מצב לפני עדכונים באמצעים יישומיים במקום באמצעי טכנולוגי של Rollback.
כך למשל אם כחלק מהתהליך נקלטו נתונים לא נכונים ביחס לביצוע פעולות בחשבון בנק.
אפשר להזין פעולות מנוגדות באותם סכומים ולהחזיר את המצב למצב שלפני העדכון החלקי.
ארבע תכונות אלה מאפשרות שמירה על שלמות בסיס הנתונים.
ניהול טרנזקציות מבוצע באמצעות שרתי יישומים, הנקראים מוניטורי תנועות.
בנוסף לשמירת האינטגרטיביות של כל תנועה, הם מספקים שירותי ניהול נוספים, למשל: שירותים לניהול משאבי מחשב ושירותים לניהול בו זמני של מספר רב של תנועות.
מונטורי תנועות, שהשימוש בהם נפוץ במיוחד הם: CICS, IMS/DC ו-Tuxedo.
אין כל חדש ללא הסכמה משותפת היא הכותרת של החוקה משנת 1505 אשר אומצה בידי הסיים הפולני במהלך מפגש בטירה המלכותית בראדום, ונחתמה בידי המלך אלכסנדר יגיילו ב-3 במאי של אותה שנה.
"חוקת ראדום" קבעה ש"החוקים הכללי והמעשים הציבוריים אינם נוגעים ליחיד, אלא לכלל האומה", ולפיכך "אין כל חדש ללא הסכמה משותפת".
היינו נאסר על המלך להוציא חוקים חדשים ללא הסכמת כל בני האצולה החברים בסיים, למעט החוקים המסדירים את ערי המלוכה, אדמות הכתר, המכרות, הממלכות, האיכרים המלכותיים והיהודים.
החלטה זו של הסיים יצרה את מה שכונה לימים "דמוקרטיית האצילים", כיוון שהיא העניקה כוח רב לבני האצולה הפולנים הרבים (אשר היוו עשרה אחוזים מכלל האוכלוסייה).
כל בני האצולה ללא קשר למעמדם הכלכלי, נחשבו לבני מעמד שווה ונהנו מזכויות רבות.
מעמד האצולה שלט בסיים ובמלך הנבחר של פולין.
כוחם של בני האצולה בממלכת פולין ובהמשך ב רק הלך וגדל, עד שכעבור שתי מאות אף הוגדל הם יכלו להטיל ליברום וטו.
המילים "אין כל חדש" נלקחו בהשראת : "אֵין כָּל חָדָשׁ תַּחַת הַשָּׁמֶשׁ" (בתרגום ללטינית: nihil novi sub sole).
נִיהָל (מערבית: النهال "א-ניהל" - הרווית צמאון), נקרא גם β בארנבת, הוא הכוכב השני בבהירותו בקבוצת הכוכבים ארנבת עם בהירות נראית מדרגה 2.84. מקור שמו של הכוכב הוא קבוצת כוכבים עתיקה שהייתה מורכבת מהכוכבים ארנב, ניהל, γ בארנבת ו-δ בארנבת, שייצגה קבוצה של 4 גמלים ששותים מים מבריכה.
כ-3.9 מעלות מדרום לניהל נמצא הצביר הכדורי M79.
ניהל הוא ענק צהוב מסוג ספקטרלי G5 II-III, מסתו מוערכת בכ-3.5 מסות שמש, רדיוסו כ-15 רדיוסי שמש, טמפרטורת פניו היא כ-5,450 קלווין והוא מאיר בעוצמה גדולה פי 150 מעוצמת ההארה של השמש.
הספקטרום של הכוכב מראה על שכיחות חריגה של איטריום ושל היסודות הנדירים נאודימיום, פרסאודימיום וסמריום.
הסיבה לשכיחות חריגה זו לא ידועה, אך ייתכן שמדובר בפיזור לא אחיד של יסודות שונים באזורים שונים של מעטפת הכוכב כתוצאה של שדות מגנטיים.
ראייה נוספת לקיומם של שדות מגנטיים היא קרינת X שנפלטת מהכוכב ומהווה יותר ממיליונית מקרינתו הכוללת.
גילו של ניהל מוערך בקרוב לרבע מיליארד שנים והוא כבר סיים את שלב היתוך המימן שבליבתו להליום כך שתהליכי ההיתוך עברו לשכבות חיצוניות יותר, מה שגורם להתקררות ולהתנפחות של הכוכב בדרכו להיות ענק אדום.
במרחק זוויתי של כ-2.5 שניות קשת מניהל נמצא כוכב עמום שככל הנראה קשור אליו כבידתית.
בהירותו של בן הזוג משתנה בין דרגות 7 ו-11 ובעבר הוא נחשד כמשתנה לוקה, אך לא נראה שיש להשתנות הבהירות מחזוריות סדירה ולא ידוע מהו מנגנון ההשתנות.
בשל כך מסווג בן הזוג כחשוד כמשתנה וקיבל את הסימון NSV 2008. ייתכן שלמעשה לא מדובר בכוכב משתנה ובגלל קרבתו לניהל לא ניתן למדוד את בהירותו בצורה אמינה.
בשל המרחק הקטן ביניהם והפרש הבהירות לא ידוע הרבה על הכוכב, אך נראה שמדובר בכוכב הסדרה הראשית כתום מסוג ספקטרלי K1 V.
ניהול תצורה או CM (ראשי תיבות באנגלית של: Configuration Management) הוא תהליך הנדסת מערכות לבניית ושמירה על עקביות של ביצועים, פונקציונליות ותכונות פיזיות של המוצר, עם דרישותיו, עיצובו והמידע התפעולי הרלוונטי, לאורך מחזור חיי המוצר.
תהליך ה-CM נמצא בשימוש נרחב על ידי ארגוני הנדסה צבאית לניהול שינויים לאורך מחזור חיי המערכת של מערכות מורכבות, כגון מערכות נשק, כלי רכב צבאיים ומערכות מידע.
מחוץ לצבא, נעשה שימוש בתהליך CM גם עם ניהול שירותי IT כהגדרתו על ידי ITIL, ועם מודלים אחרים בתחום ההנדסה האזרחית ובתחומי הנדסת תעשייה אחרים כגון כבישים, גשרים, תעלות, סכרים ומבנים.
CM היא הפרקטיקה של טיפול בשינויים באופן שיטתי כך שמערכת תשמור על שלמותה לאורך זמן.
CM מיישמת את המדיניות, הנהלים, הטכניקות והכלים אשר מנהלים, מעריכים שינויים מוצעים, עוקבים אחר מצב השינויים ושומרים על מלאי של מסמכי מערכת ותמיכה, עם שינוי המערכת.
תוכניות CM מספקות הכוונה טכנית ומנהלית לפיתוח ויישום הנהלים, הפונקציות, השירותים, הכלים, התהליכים והמשאבים הנדרשים לפיתוח ותמיכה בהצלחה של מערכת מורכבת.
במהלך פיתוח המערכת, CM מאפשרת להליך ניהול תוכניות (PM) לעקוב אחר הדרישות לאורך מחזור החיים באמצעות קבלה (acceptance) ותפעול ותחזוקה (operations and maintenance).
מאחר שבהכרח מתרחשים שינויים בדרישות ובעיצוב, עליהם להיות מאושרים ומתועדים, וכך נוצר ונשמר תיעוד מדויק של מצב המערכת.
באופן אידיאלי תהליך ה-CM מוּחל לאורך כל מחזור חיי המערכת.
אנשי מקצוע לפעמים מתבלבלים בין CM לתהליך AM (או asset management).
תהליך ה-CM עבור פריטי תצורה של חומרה ותוכנה מורכב מחמש דיסציפלינות שונות כפי שנקבעו בתקנים MIL–HDBK–61A ו-ANSI/EIA-649. דיסציפלינות אלה מוגדרות כמדיניות ונהלים לקביעת קווי בסיס ולביצוע תהליך ניהול שינויים סטנדרטי.
תהליך IEEE 12207.2 של תקן IEEE 12207 מכיל גם הוא פעילויות אלה ומוסיף "ניהול שחרורים ומסירה".
תכנון וניהול של CM: מסמך רשמי ותוכנית להנחיית תוכנית CM הכוללת פריטים כגון:
הנחיות לפגישה מנהלית, כולל הגדרת נהלים וכלים
בקרת תצורה ודווחי סטטוס תצורה
זיהוי תצורה (CI): מורכב מהגדרת קווי בסיס ושמירה עליהם, המגדירים את ארכיטקטורת המערכת או תת-המערכת, רכיבים וכל התפתחויות בכל נקודת זמן.
זהו הבסיס לפיו שינויים בכל חלק במערכת מזוהים, מתועדים ומעקב אחר כך באמצעות תכנון, פיתוח, בדיקה ומסירה סופית.
CI מקימה ומתחזקת באופן בסיסי את הבסיס הנוכחי המוגדר לדווחי סטטוס תצורה (CSA) של מערכת ופריטי התצורה שלה (CIs) לאורך כל מחזור חייהם (פיתוח, ייצור, פריסה ותמיכה תפעולית) עד לסילוק.
בקרת תצורה: כוללת הערכה של כל בקשות השינוי והצעות השינוי, ואישורן או אי-אישורן לאחר מכן.
הוא מכסה את תהליך בקרת השינויים בתכנון המערכת, החומרה, הקושחה, התוכנה והתיעוד.
ניהול סטטוס תצורה: כוללת את התהליך של רישום ודיווח של תיאורי פריטי תצורה (למשל, חומרה, תוכנה, קושחה וכו') וכל חריגה מקו הבסיס במהלך התכנון והייצור.
במקרה של חשד לבעיות, ניתן לקבוע במהירות אימות תצורת בסיס ושינויים מאושרים.
אימות וביקורת תצורה: סקירה עצמאית של חומרה ותוכנה לצורך הערכת עמידה בדרישות הביצוע שנקבעו, בסטנדרטים צבאיים מסחריים מתאימים, ובסיסי תפקודים, מוקצים ומוצרים.
ביקורת תצורה מוודאת שתיעוד תצורת המערכת ותת-המערכת תואם את מאפייני הביצועים הפונקציונליים והפיזיים לפני קבלתם לקו-בסיס אדריכלי.
מספר תקנים תומכים או כוללים ניהול תצורה, כולל:
ניהיליזם קיומי או ניהיליזם אקזיסטנציאליסטי הוא העמדה לפיה לחיים אין משמעות או ערך מהותיים.
יש צורות שונות של ניהיליזם, אך בשימוש הפופולרי, "ניהיליזם" מתייחס כיום לרוב לצורות של ניהיליזם קיומי.
זאת בניגוד לניהיליסטים, אשר לטענתם לא רק שאין משמעות ביקום, אלא גם אין טעם לנסות לבנות את עצמנו, לשנות או לקבל משהו, כי זה שלעצמו הוא חסר משמעות.
מכל סוגי הניהיליזם, הניהיליזם הקיומי זכה לתשומת הלב הספרותית והפילוסופית הרבה ביותר.
ניהיליזם קיומי היה חלק מהמסורת האינטלקטואלית המערבית מאז הקירינאים.
במהלך הרנסאנס, ויליאם שייקספיר סיכם ברהיטות את נקודת המבט של הניהיליסט הקיומי בסוף המחזה.
ארתור שופנהאואר, סרן קירקגור ופרידריך ניטשה הרחיבו עוד על רעיונות אלה, וניטשה, במיוחד, הפך לדמות מרכזית בניהיליזם הקיומי.
ההבדל בין הניהיליזם הקיומי, לבין אבסורדיזם ואקזיסטנציאליזם
הניהיליזם הקיומי שונה מאבסורדיזם בכך שהאבסורד שם דגש על המתח בין אותו חוסר משמעות לבין הנטייה האנושית לחפש אותו.
הניהיליזם הקיומי שונה מהאקזיסטנציאליזם מכיוון שהאקזיסטנציאליזם שם דגש על יצירת "משמעות" או "מטרה" סובייקטיבית משלו.
זאת בניגוד לניהיליסטים, אשר לטענתם לא רק שאין משמעות ביקום, אלא גם אין טעם לנסות לבנות את עצמנו, לשנות או לקבל משהו, כי זה כשלעצמו הוא חסר משמעות.
ניו-ג'ינס היא להקת בנות דרום קוראנית שהוקמה על ידי אדור, והורכבה מחמש בנות, מינג'י, האני, דניאל, הארין והייאין.
הלהקה פופולרית בעיקר בזכות תדמית תמימה-טהורה וסגנון מוזיקה המושפע משנות ה-90 וה-2000 המוקדמות.
במרץ 2024, החל ויכוח משפטי בין מנהלת אדור, מין הי ג'ין , לבין הייב.
בעקבות הוויכוח, חברות ניו-ג'ינס החליטו לבטל את חוזי ההעסקה שלהן עם אדור.
הייב פנו לבית המשפט בטענה שהחוזים עדיין תקפים.
נכון לינואר 2026, האני, הארין והייאין חזרו לאדור, החוזה של דניאל הופסק על ידי הייב, ומינג'י עדיין נמצאת בדיונים עם הייב בנוגע לחזרתה.
למקור השם ניו-ג'ינס שתי משמעויות, המשמעות הראשונה מתייחסת לכך שג'ינסים הם פריט אופנה שהיה פופולרי מאוד בשנות ה-90 ונשאר טרנדי עד היום; כלומר, יש התייחסות לסגנון המוזיקה של הבנות אשר כולל מחוות רבות למוזיקה של שנות ה-90 וגם התייחסות לעניין הפופולריות עם כוונה שהבנות יהיו ויישארו פופולריות למשך זמן רב.
המשמעות השנייה לשם NewJeans מתייחסת להגייה של שם הלהקה שדומה להגיית הביטוי NEW GENES (גנים חדשים) ובכך מתייחס לסגנון המוזיקה של הבנות שמתיימר להיות פופולרי ולהכניס שינוי מרענן למוזיקת המיינסטרים.
לפני הקמת הלהקה, רוב חברות הלהקה לקחו חלק בתוכניות טלוויזיה ו\או לקחו חלק בתחום המוזיקה והריקוד.
מגיל צעיר, דניאל השתתפה במספר צילומי דוגמנות ותוכניות טלוויזיה.
בנוסף השתתפה בתוכנית "Rainbow Kindergarten" של רשות השידור הקוריאנית tvN ששודרה עד שנת 2011.
הייאין לקחה חלק בלהקת ילדים בשם "U.SSGO Girl" בנובמבר 2017, תחת שם הבמה U.Jeong.
היא החליטה לעזוב את הלהקה לאחר כשנה.
האני לקחה חלק בצוות הריקוד "Aemina Dance Crew" הפעיל במלבורן ומבצע קאברים לריקודי קיי-פופ.
האני ומינג'י השתתפו בתפקיד אורח בקליפ "Premission To Dance" של להקת הבנים BTS.
ההכנות להרכבת ניו-ג'ינס התחילו ב-2019, בשיתוף פעולה בין חברות הבידור ביג היט וסורס מיוזיק, תחת הובלתה של הבמאית , בהכרזה על הרצון של החברות להרכיב להקת בנות חדשה, הוכרז על קיום אודישנים גלובליים שהתקיימו בין ספטמבר לאוקטובר של אותה שנה.
ההרכבה הממשית של חברות הלהקה התחילה רק ב-2020.
הלהקה הייתה אמורה לבצע את הבכורה שלה בשנת 2021, אך בעיקר בעקבות מגפת הקורונה ושיקולי הרכב, הבכורה נדחתה.
לקראת סוף 2021, הוכרז כי פרויקט הקמת הלהקה החדשה הועבר לידי חברת בת עצמאית וחדשה של הייב, הנקראת אדור.
עדיין בהובלת הי-ג'ין שקודמה לתפקיד מנכ"ל בחברה החדשה.
לאחר מכן, סיבוב שני של אודישנים גלובליים התקיים בין דצמבר 2021 לינואר 2022. הרכב הלהקה הושלם סופית במרץ 2022.
הבכורה של הלהקה התרחשה במספר שלבים ובעקבות הקידום המועט של הבכורה, אלבום הבכורה נחשב כאלבום פתע.
ב-7 ביולי, אדור פרסמו שלושה סרטוני אנימציה כטיזר לבכורת הלהקה.
בכל הסרטון הופיעו מספרים: 22, 7 ו-22, מה שגם למספר רב של גולשים ברשת להאמין כי הלהקה תבצע את הבכורה שלהן בסוף אותו החודש, ב-22 ביולי.
ב-22 ביולי, הועלה הקליפ לסינגל הבכורה של הלהקה , לפלטפורמת היוטיוב בלבד, מבלי לפרסם את הרכב הלהקה מראש ומבלי לקדם את סינגל הבכורה מעבר לשלושת הטיזרים מתחילת החודש.
מגזין בילבורד תיאר את הצעד הזה בתור "צעד מסוכן אך מלהיב", תוך מתן קרדיט ותשבחות על כיוון המוזיקה של הלהקה.
זמן מה לאחר שחרור הקליפ, יצאה אדור בהודעה על שחרור מיני-אלבום הנושא את שמה של הלהקה, , שישמש כבכורה הרשמית של הלהקה, ויכלול ארבעה שירים.
ב-23 ביולי, הועלו חמישה קליפים לשיר השני במיני אלבום הבכורה, בשם , כאשר לכל חברת להקה קליפ אישי משל עצמה המהווה נקודת המבט והחוויות האישיות שלהן עם הישות המעודדת שלהן, ה-"Hype boy" שלהן לכאורה.
השיר צבר תאוצה רבה, בעיקר כטרנד בטיקטוק ותפס מקום במצעד הבילבורד 200 במשך 35 שבועות, מה שהפך אותו לשיר השייך ללהקת בנות קוריאנית שהופיע הכי הרבה זמן במצעד.
ב-25 ביולי הועלה הקליפ לשיר השלישי מתוך אלבום הבכורה, בשם "Hurt".
סך כל ההזמנות המוקדמות לאלבום הבכורה של הלהקה בטווח השלושה ימים, עמד של כ-440,000 הזמנות.
ב-1 באוגוסט יצא אלבום הבכורה של הלהקה באופן דיגיטלי בפלטפורמות האזנה נבחרות יחד עם חשיפת השיר הרביעי באלבום, .
מעט לאחר שחרור האלבום והשיר, השיר צבר תאוצה שלילית בעקבות חשדות של מאזינים ברמיזות מיניות נרחבות במילותיו, כאשר רוב בנות הלהקה קטינות.
חברת אדור מיהרה להכחיש את כל ההאשמות בנושא והסבירה כי הבלבול נבע מתרגום לא נכון ודו-משמעויות בשפה הקוריאנית, שכן, בשיר הן מדברות על שריפת דיסקים והכנת עוגיות בצורה תמימה.
ב-8 באוגוסט יצא מיני אלבום הבכורה של הלהקה בעותקים פיזיים.
למעלה ממיליון עותקים נמכרו, מה שהפך את האלבום לאלבום הבכורה הנמכר ביותר על ידי להקת בנות קוריאנית בקוריאה.
האלבום הוא אלבום הבכורה הראשון לזכות בתואר זה, מאז הקמת סירקל צ'ארט ב-2011.
ב-19 בדצמבר 2022 הוציאו ניו-ג'ינס סינגל חדש מתוך האלבום סינגלים הראשון שלהן , בשם .
השיר הגיע למקום הראשון במצעד הסירקל צ'ארט, ונשאר במקום הראשון במשך 13 שבועות, מה שהפך אותו לשיר ששהה הכי הרבה זמן במקום הראשון במצעד.
בנוסף, השיר היווה את הכניסה הראשונה של הלהקה למצעד הבילבורד הוט 100, במיקום 82 בשיא, ובמצעד הסינגלים הבריטי, במקום 95.
ב-2 בינואר 2023 יצא אלבומם החדש.
עם פרסומו, קיבלה הלהקה פידבק חיובי על סגנון הרטרו הבולט.
סך מכירות האלבום בשבוע הראשון עמדו על כ-700,000 עותקים.
כמה ימים לאחר מכן, נהפך האלבום באופן רשמי לאלבום הראשון של הלהקה שנמכר בכלמעלה ממיליון עותקים.
זמן קצר לאחר מכן, מיני אלבום הבכורה עבר גם הוא את רף מיליון המכירות.
הסינגל הראשי באלבום, , צבר תאוצה רבה ונהפך לטרנד מתמשך גם הוא בטיקטוק.
השיר הגיע בשיאו למקום ה-74 בבילבורד הוט 100, מה שהפך למיקום הכי גבוה של הלהקה באותה תקופה.
ב-3 באפריל 2023 הוציאו ניו-ג'ינס שיר בשיתוף פעולה מסחרי עם חברת קוקה- קולה, בשם , לקידום המשקאות קולה זירו.
במאי 2023 הוציאו ניו-ג'ינס שיר נוסף בשיתוף עם קוקה קולה בשם "Be Who You Are (Real Magic)", לצד הזמרים ג'ון באטיסט, J.I.D וקמילו.
ב-1 וב-2 ביולי 2023 קיימו ניו-ג'ינס כנס מעריצים בשם "Bunnies Camp", ב.
הכנס התקיים לקראת שחררו של מיני-אלבום חדש וכל הכרטיסים לשני הימים נמכרו כולם.
במהלך היומיים ניו-ג'ינס ביצעו כשבעה שירים קיימים ועוד שיר אחד מהאלבום שעתיד להתפרסם.
ב-21 ביולי 2023 הוציאו ניו-ג'ינס את המיני האלבום החדש בשם .
המיני-אלבום הגיע היישר למקום השני בסירקל צ'ארט, ונמכרו למעלה מ-1.65 מיליון עותקים בשבוע הראשון לשחרורו; מה שהפך את המיני-אלבום להיות ההוצאה השלישית והרצופה של הבנות שנמכרה בלמעלה ממיליון עותקים.
השיר שפורסם במיני-אלבום החדש, הגיע למקום הראשון בסירקל צ'ארט והפך להיות השיר השלישי של הלהקה שהגיע למקום הראשון במצעד.
הצלחת השיר "Super Shy" הובילה את הלהקה לראשונה למקום הראשון במצעד בילבורד טוויטר בזמן אמת.
כל השירים במיני אלבום החדש זכו לקליפ ייחודי, חלק מהשירים קיבלו מספר גרסאות, ובחלק מהקליפים התבצעו שיתופי פעולה עם חברות מסחריות ואנשים מפורסמים.
באוגוסט 2023 הופיעו ניו-ג'ינס בפסטיבל הלולהפלוזה, מה שהפך את הלהקה ללהקת הבנות הקוריאניות הראשונה שהופיעה בפסטיבל.
ב-1 בספטמבר 2023 ביצעו ניו-ג'ינס גרסה מחודשת לשיר "Beautiful Restriction" של הזמר , כחלק משירי הסדרה .
ב-4 באוקטובר 2023 הועלה לערוץ היוטיוב הרשמי של משחק המחשב ליג אוף לג'נדס השיר "Gods" אותו מבצעות ניו-ג'ינס.
החברה של המשחק, Riot Games, הודיעה כי השיר הוא שיר הנושא לתחרות העולם בליג אוף לג'נדס 2023, שתתקיים בקוריאה ב-10 באוקטובר.
בנוסף נודע שהלהקה תבצע את השיר בגמר התחרות.
2024–הווה: אלבום בכורה יפני וצפי התפרקות
במרץ 2024 הודיעו ניו ג'ינס שהן יוציאו שני סינגלים במאי ויוני.
הסינגל הראשון שלהם, "How Sweet", שוחרר ב-24 במאי 2024, יחד עם "Bubble Gum".
הסינגל השני שלהם, "Supernatural", שוחרר ב-21 ביוני 2024, יחד עם "Right Now" שני אלו השירים הראשונים של ניו ג'ינס ביפנית, ולאחר מכן הקבוצה תתחיל את המחזור הרשמי הראשון של פעילויות קידום מכירות ביפן; הן קיימו מפגש מעריצים, שכותרתו Bunnies Camp 2024 Tokyo Dome, בתאריכים 26–27 ביוני.
ב-28 בנובמבר 2024 דווח כי ניו ג'ינס עזבו את החברה אדור מה שמעיד על התפרקות.
חזרה לאחר פסיקת בית המשפט
הארין והייאין חתמו על חוזה חדש ראשונות, לאחר מכן האני חתמה על אחד בעצמה.
ב-29 בדצמבר החוזה של דניאל בוטל והיא אינה חלק מהלהקה יותר.
הדיונים על החוזה של מינג'י נמשכים.
חוזי העסקה, שיתופי פעולה ופרזנטוריות
עם עליית הפופולריות של ניו-ג'ינס, יותר ויותר חברות בחרו בחברות הלהקה לקידום מוצריהם.
על פי עיתונים מקומיים, בנות הלהקה נחשבות נכס בעיניהם של מותגים רבים והרוויחו כ-10 ביליון וון (כ-29 מיליון שקל) מחוזי העסקה שונים.
חברות הלהקה מייצגות את חנות האופנה הקוריאנית , קולקציית הג'ינסים של המותג Levi's, מותג המשקפיים "Carin", מותג עדשות המגע "Olens" וחנות התכשיטים "Stonehenge" באופן מקומי.
ניו-ג'ינס שימשו כפרזנטוריות עולמיות של משקאות ללא סוכר של קולה זירו, דגם המחשב "Gram" של החברה LG ועדיין משמשות כפרזנטוריות עולמיות של חטיף הפפרו של חברת לוטה הקוריאנית.
במקביל לפעילות ייצוג כלהקה, הבנות מייצגות ומשמשות כפרזנטוריות לחברות ומותגים באופן פרטני: מינג'י עם שאנל קוריאה, האני עם גוצ'י וארמאני, דניאל עם בורברי ו-YSL, הרין עם דיור והייאין עם לואי ויטון.
בפברואר 2023 הפכו חברות ניו-ג'ינס לפרזנטוריות יחסי הציבור של העיר סיאול.
בנוסף לכך, נחשבו למייצגות כבוד בשבוע האופנה בסיאול 2023, בו ייצגו מותגים מקומיים.
בנוסף, ניו- ג'ינס שיתפו פעולה עם תאגיד בידור קוריאני לילדים בשם "Pinkfong" והופיעו בשיר ילדים בשם "Ninimo"; לבסוף הלהקה גם ביצעה שיתוף פעולה עם איגוד יצירה ומלאכה קוריאני בשילוב עם משרד התרבות, הספורט והתיירות הקוריאני לקדם דף יצירה בשם האנג'י.
חנות האופנה מוסינסה ו-LG ביצעו שיתוף פעולה משולש עם ניו-ג'ינס, דרכו היה ניתן לרכוש את דגם המחשב "Gram" עם תוספים המאופיינים על ידי קונספט הלהקה, ותלבושות תואמות למחשב ולקונספט הלהקה היו ניתן לרכישה לאלו הקנו כרטיסים מראש לפופ-אפ אשר התרחש בסיאול בינואר 2023 לקידום דגם המחשב.
בדצמבר 2022 הודיעה אדור כי תתרום באופן שנתי חלק מרווחי הלהקה לארגון הצדקה "The Snail of Love charity" לממן ניתוחי השתלת שתל שבלולי וקלינאות תקשורת לכבדי שמיעה.
בפברואר 2023 הודיעה אדור שכ-200 מיליון וון (כחצי מיליון שקל) נתרמו לתוכנית המזון העולמית למען לנפגעי רעידת האדמה בטורקיה ובסוריה.
במהלך השנה הראשונה לבכורה זכו ניו-ג'ינס למספר פרסים בקטגוריית "חובבנים", בין היתר בטקסי דיסק הזהב, טקס פרסי המוזיקה הקוריאנית, ובטקסי המוזיקה של סיאול.
הבנות זכו גם להזכרות רבות במספר רשימות כבוד כגון רשימת 40 אישים קוריאנים חזקים ו-30Under30, שניהם של המגזין פורבס; בנוסף הוזכרו ברשימת מובילי הדור הבא של המגזין Time ורשימת A100 List של Gold House.
ב-2023 שברו בנות הלהקה שיא גינס בתור להקת הקיי-פופ המהירה ביותר להשיג מיליארד השמעות בספוטיפיי.
מבקר המוזיקה וכותב המגזין The Korea Time דו-הון, החמיא ללהקה על הצלחתן, ובמקביל תמר הרמן ממגזין ווג כתבה על השפעתן של ניו- ג'ינס על יכולת האמנים ותרבות הקייפופ.
תודות לתדמית התמימה של הבנות, בנות הלהקה צברו תאוצה רבה בתחום האופנה.
במגזין The Bussiness of Fashion נכתב כי ניו- ג'ינס נהפכו לאהודות האופנה בין לילה, ובמגזין ווג נכתב שהן תוספת מעניין ומרגשת לתחום האופנה בשבוע האופנה בסיאול 2023.
לאחר שיתוף הפעולה בין הלהקה לחנות האופנה מוסינסה, דווח כי מכירות החנות במחלקת אופנת הנשים הכפיל את עצמו לעומת שנה קודם לכן.
ב-2023 ניו-ג'ינס נכנסו לרשימת 500 האנשים המשפיעים ביותר על תעשיית האופנה של המגזין The Bussiness of Fashion.
ב-29 בדצמבר 2025 ADOR קיצרו לחברת הלהקה דניאל את החוזה וסילקו אותה מהלהקה.
New Jeans - מיני אלבום ראשון (1 באוגוסט 2022)
Ditto - סינגל דיגיטלי ראשון (19 בדצמבר 2022)
''OMG - אלבום סינגל ראשון (2 בינואר 2023) OMG
DittoZero - סינגל דיגיטלי לקידום מכירות ראשון (קוקה קולה) (3 באפריל 2023) ZeroBe Who You Are - סינגל דיגיטלי לקידום מכירות שני (קוקה קולה) (31 במאי 2023) Be Who You Are (ft.
NJWMX - אלבום רמיקס ראשון (19 בדצמבר 2023)
Supernatural - סינגל כפול (21 ביוני 2024)
שנהפרסקטגוריהעבורתוצאהמקור2024פרס הווידאו קליפים של MTVהקיי-פופ הטוב ביותר"Super Shy"הלהקה הטובה ביותרניו-ג'ינספרס המוזיקה של MTV אירופההקיי-פופ הטוב ביותרפרס MAMAאמן השנהבחירת המעריצים של השנהלהקת הבנות הטובה ביותרטופ 10 בחירת המעריצים - נשיםשיר השנה"How Sweet"ביצוע הדאנס הטוב ביותר - להקת בנותהכוריאוגרפיה הטובה ביותר"Supernatural"
ניהון הידאנקיו (ביפנית: 日本原水爆被害者団体協議会) הוא ארגון שהוקם ב-1956 על ידי היבקושה (יפנים ניצולי הטלת פצצות האטום על הירושימה ונגסאקי).
זאת, במטרה ללחוץ על ממשלת יפן, לשפר את התמיכה בקורבנות ועבור שדלנות לביטול הנשק הגרעיני.
פעילות הארגון כללה מתן אלפי עדויות, הוצאת החלטות וערעורים ציבוריים, ושליחת משלחות שנתיות לארגונים בינלאומיים שונים, לרבות האומות המאוחדות, כדי לתמוך בפירוק נשק גרעיני גלובלי.
הארגון זכה בפרס נובל לשלום לשנת 2024 על "מאמציו ליצור עולם ללא נשק גרעיני, ועל הצגת עדויות לכך שאסור שייעשה אי פעם שימוש נוסף בנשק גרעיני".
ניו אורלינס היא העיר הגדולה ביותר במדינת לואיזיאנה שבדרום ארצות הברית, ובעבר הייתה בירת המדינה.
לפני הוריקן קתרינה ב-2005 התגוררו בעיר כ-460,000 תושבים, ובעקבות ההוריקן פונתה העיר, ומאז חזרו רוב התושבים אליה.
העיר שמשתרעת על גדות נהר המיסיסיפי ידועה בססגוניותה ובפתיחות התרבותית שלה.
כמו כל מדינת לואיזיאנה יש לה עבר צרפתי שמתבטא במורשת קולינרית, ובשמה של העיר הנושא את שם העיר אורליאן שבעבר נהגה 'אורלינס'.
כמו כן היא גם מרכז מוזיקה חשוב ומדי שנה מתקיימות בה חגיגות המרדי גרא.
בניו אורלינס התפתח לראשונה סגנון המוזיקה ג'אז.
את העיר הקימו מהגרים צרפתים שהגיעו במאה ה-18. מקימי העיר קראו לה נוּבֵל אורלאן (Nouvelle Orléans, בעברית: "אורליאן החדשה"), על-שם העיר אורליאן בצרפת.
עד היום שמה של העיר בצרפתית הוא השם המקורי, אך השם הנפוץ הוא תרגום לאנגלית של השם הצרפתי.
"עיר הסהר" ("Crescent City") בשל צורתה הנובעת מעיקול נהר המיסיסיפי.
"Big Easy" - "הנינוחה הגדולה"
מוטו העיר הלא רשמי הוא "Laissez les bons temps rouler" שמשמעו - "שהזמנים הטובים יימשכו".
העיר נוסדה בשנת 1718 על ידי מתיישבים צרפתיים בראשותו של ז'אן באפטיסט לה מויין דה ביינוי (Jean-Baptiste Le Moyne de Bienville) ונודעה בשם La Nouvelle-Orléans על שם העיר אורליאן שבצרפת.
העיר נבנתה על גדות נהר המיסיסיפי, ליד אגם פונטצ'ארטריין, בקרבת נתיב סחר ששימש את האינדיאנים המקומיים.
בשנת 1722 החליפה ניו אורלינס את בילוקסי והייתה לבירת לואיזיאנה הצרפתית.
בשנת 1763 הוחכרה העיר והועברה לשליטה ספרדית, אולם המתיישבים הצרפתיים התנגדו לשלטון הספרדי ופנו מספר רב של פעמים לשלטונות צרפת בבקשה להשיב את העיר לשליטה צרפתית.
השריפה הגדולה של שנת 1788 הרסה את מרבית בתי העיר, ושריפה נוספת פגעה בעיר בשנת 1795. לאחר השריפות נבנתה העיר מחדש.
הרובע הצרפתי הידוע נבנה מחדש בתקופה זו והוא בנוי בסגנון ספרדי.
בשנת 1795 העניקה ספרד לארצות הברית זכות לסחור ולהשתמש בנמלי העיר.
בשנת 1801 חזרה העיר לשליטת צרפת לאחר כיבוש ספרד על ידי נפוליאון.
ב-1803 מכר נפוליאון את העיר לארצות הברית במסגרת רכישת לואיזיאנה.
בעת הרכישה התגוררו בעיר כ-10,000 תושבים.
במהלך המאה ה-19 התפתחה העיר והפכה למטרופולין רב תרבותי.